Jalkapallon Euroopan-mestaruuskilpailut 1976

Jalkapallon Euroopan-mestaruuskilpailut 1976 olivat järjestyksessään viidennet jalkapallon Euroopan-mestaruuskilpailut. Lopputurnaus järjestettiin Jugoslaviassa 16. – 20. kesäkuuta 1976. Siihen osallistui karsintojen kautta aiempien EM-kilpailujen tapaan neljä joukkuetta. Kisojen ohjelmassa oli vain neljä ottelua: välierät, pronssi- ja loppuottelu. 

Lopputurnaukseen selviytyivät Tšekkoslovakia, Saksan liittotasavalta, Jugoslavia ja Hollanti. Edellisten MM-kisojen finalistit Saksa ja Hollanti olivat mestarisuosikkeja, mutta lopputurnauksen kaikki ottelut menivät jatkoajalle. Tšekkoslovakia otti välierässään Hollantia vastaan ohjat Anton Ondrušin maalilla. Varsinainen peliaika päättyi 1-1, ja jatkoajalla Tšekkoslovakia eteni finaaliin voitettuaan lopulta 3-1. Toisessa välierässä Saksan liittotasavalta oli vaikeuksissa isäntämaa Jugoslaviaa vastaan. Jugoslavia johti ensimmäisen puoliajan jälkeen 2-0, mutta Saksa nousi Dieter Müllerin maalilla väkisin tasoihin. Jatkoajalla Dieter Müller teki vielä kaksi maalia, ja Saksa selviytyi finaaliin maalein 4-2. 

Pronssiottelussa Hollanti voitti Jugoslavian 3-2. 

Loppuottelu eteni aina rangaistuspotkukilpailuun saakka. Tšekkoslovakia siirtyi finaalin alussa nopeasti 2-0 johtoon Saksaa vastaan. Müller kavensi hieman myöhemmin, ja Bernd Hölzenbein tasoitti varsinaisen viime hetkillä lukemiksi 2-2. Jatkoaikakaan ei tuonut ratkaisua, joten mestaruus ratkaistiin rangaistuspotkukilpailussa. Siinä ensimmäiset laukojat onnistuivat, mutta Uli Hoeness ampui selvästi maalin yli. Tšekkoslovakian viides laukoja Antonín Panenka ratkaisi maalleen Euroopan-mestaruuden.

Stadionit 
Stadion Crvena Zvezda, Belgrad – kapasiteetti 54 000
Stadion Maksimir, Zagreb – kapasiteetti 45 000

Välierät

Pronssiottelu

Loppuottelu

Parhaat maalintekijät 
4 maalia:
  Dieter Müller
2 maalia:
  Ruud Geels
  Dragan Džajić

1976
Euroopan-mestaruuskilpailut 1976
Euroopan-mestaruuskilpailut